kardosdrur/scandi-wiki huggingface dataset:
The Beatles' diskografi

Det engelske rockband The Beatles udgav i perioden 1962 - 1970 i United Kingdom (UK) 12 studiealbummer (LP'er), 13 EP'er (extended plays), inklusiv en dobbelt-EP, og 22 singleplader. De tidlige LP'er, EP'er og singler fra perioden 1962 - 1967 var originalt udgivet på mærket Parlophone og deres LP'er og singler fra 1968 to 1970 var udgivet på The Beatles' eget pladeselskabs mærke Apple. Singlen Hey Jude/Revolution  fra 30. august 1968 er den første single på Apple. Deres UK- diskografi bliver betragtet som "kernekataloget", da det indeholder de albums, EP'er og singler, der blev udgivet, som bandet havde til hensigt, og som således passer med kronologien. Kernekataloget er senere blevet udvidet med en engelsk udgave af det amerikanske album Magical Mystery Tour, der er en udvidelse af den dobbelte EP, der blev udsendt i England den 8. december 1967.

Hvad der ellers er udgivet af Beatles-plader rundt om i verden fra begyndelsen til nu er meget mere kompleks, da der bl.a. er produceret mange opsamlingsplader og et utal af kombinationer af numre på singler og EP'er. Udover det er hele den amerikanske diskografi anderledes, da de engelske udgivelser før 1967 efter gængs praksis blev rekonfigureret til det amerikanske marked. Således blev de syv første britiske Beatles-albummer konverteret til ti LP'er til det amerikanske marked. Man flyttede rundt på enkelte numre og tilføjede numre fra de engelske singler og EP'er. I forbindelse med det kan nævnes, at det var normen, at de engelske LP'er indeholdt fjorten numre (syv på hver side), mens de amerikanske indeholdt færre (5-6 numre pr. side). Når man ser bort fra Magical Mystery Tour var udgivelserne af studie-LP'erne fra Sgt. Pepper's Lonely Hearts Club Band i 1967 og frem ens i både UK og USA.

Denne diskografi indeholder kun det helt oprindelige kernekatalog plus et par vigtige opsamlingsLP'er og live-LP'er.

Beatles Albummer

Studiealbummer 

Noter

Opsamlingsalbummer

Livealbummer

Beatles EP'er 

Noter

Beatles 45 Singler 

Noter

Referencer

Kilder 
 
 

The Beatles
Diskografier
Omikron (flertydig)

Omikron er et bogstav i det græske alfabet. Det kan også henvise til:
 Omikron (COVID-19) - en variant af virussen SARS-CoV-2.
 Scienta Omicron - en virksomhed der bygger videnskabelige instrumenter.

Kildehenvisninger
Trajans søjle

Trajans søjle eller Trajansøjlen er en knapt 30 m. høj marmorsøjle opført år 113 e. Kr. på Trajans forum i Rom, hvor den stadig kan beses. Søjlen er et monument over Kejser Trajans sejre i dakerkrigene. Den er en 38 m. høj (100 romerske fod) og dækket af en spiralformet billedfrise, der forestiller Trajans to krige mod dakerne 101-102 og 105-106 e. Kr. Frisen har 23 vindinger op ad søjlen og minder om en løsnet bogrulle. Dette er næppe tilfældigt, da Trajansøjlen oprindelig var flankeret af to identiske biblioteksbygninger med hhv. græske og romerske bog(rulle)samlinger. Vindingerne på søjlen med mere end 2600 udhugne figurer er lavet med læsevenlighed for øje, da de nederst måler 90 cm i højden, og gradvist forhøjes til 125 cm. På den måde virker alle figurer lige store, set nedefra. En stor bakke blev gravet bort, da Trajans Forum skulle anlægges, og søjlens længde svarer til det oprindelige niveau på stedet.
Oprindelig stod der en statue af Trajan på søjlen, men pave Sixtus 5. erstattede den i 1587 af en statue af apostlen Peter.
Søjlens billedfrise udgør en uvurderlig kilde, når det gælder klædedragter, krigsførelse og bygningskunst.

Romerriget
Rom
Nico Pino

Nicolás "Nico" Pino (født 21. september 2004 i Santiago) er en chilensk racerkører, der i øjeblikket kører i Euroformula Open Championship for Drivex School. Han har tidligere konkurreret i Formel 4 South East Asia Championship, F4 British Championship og European Le Mans Series.

Eksterne henvisninger 
 Officiel hjemmeside  (på spansk)
 

Sportsfolk fra Chile
Motorsportsfolk
Køjeseng

En køjeseng eller etageseng er et møbel, hvor flere senge er placeret over hinanden.
Udtrykket køje-seng er en parallel til anbringelsen af hængekøjer på et skib, hvor pladsforholdene gjorde, at køjerne ofte blev hængt over hinanden.

Referencer 

Senge
Aminata Touré (tysk politiker)

Aminata Touré (født 15. november 1992) er en tysk politiker. Hun er medlem af det grønne tyske parti Bündnis 90/Die Grünen. Hun blev valgt til Landdagen i Slesvig-Holsten i juni 2017 i en alder af 25 år, og har været næstformand af Landdagen siden 28. august 2019.

Tidligt liv og uddannelse 
Tourés forældre var oprindeligt fra Mali, men flygtede til Tyskland efter det maliske statskup i 1991. Touré blev her født i Neumünster. Efter sin afsluttende eksamen studerede hun statskundskab og fransk på universitetet i Kiel og opnåede sin bachelorgrad i 2016. Hun studerede et semester i udlandet i 2013-14 på Universidad Complutense de Madrid. Fra 2014 til 2017 arbejdede hun for  forbundsdagsmedlemmet Luise Amtsberg.

Karriere 
I 2012 sluttede Touré sig til Grøn Ungdom Kiel (Grünen Jugend), og blev valgt som deres ordfører i 2013. I 2016 blev hun valgt til ledelsen af Bündnis 90/Die Grünen i Slesvig-Holstens, her var hun indtil hun blev valgt til landdagen i 2017.

Touré var kandidat for Slesvig-Holstens Grøn Ungdom ved det slesvig-holstenske delstatsvalg 2017 og var nummer 11 på partiets valgliste. Hun stillede samtidig op i enkeltmandskredsen Neumünster. Touré kom ikke ind i Landdagen efter valget, da Miljøpartiet kun fik ti mandater, dog overtog Touré senere den plads, der blev forladt af Monika Heinold, som blev udnævnt til finansminister i Slesvig-Holsten. Tourés mærkesager i Landdagen er migration, kvinder og ligestilling, børn og unge, LGBT-spørgsmål og antiracisme.

Ved Rasmus Andresens valg til Europa-Parlamentet i juni 2019 blev hans post som næstformand for landdagen ledigt, og Touré blev valgt til at efterfølge ham den 28. august 2019. Hun er den første afro-tysker, samt den yngste næstformand for en landdag.

Referencer 

Medlemmer af landdagen i Slesvig-Holsten
Politikere fra Bündnis 90/Die Grünen
Mohiniyattam

Mohiniyattam (malayalam: മോഹിനിയാട്ടം) er en klassisk indisk dans fra delstaten Kerala, hvor den stadig er populær.

Mohiniyattam har rødder i den hinduistiske tekst Natya Shastra.

Galleri

Kildehenvisninger

Eksterne henvisninger 

 

Folkedans
Kerala
Indiens kultur
Hinduisme
Natura 2000-område nr. 174 Maltrup Skov

Natura 2000-område nr. 174 Maltrup Skov  er et lille kystnært  Natura 2000-område der består af habitatområde H153 har et areal på    2 hektar, som udgøres af to små arealer med lysåben løvskov, og ligger ved Sakskøbing Fjord. Området er privtejet fredskov. 

Området er udpeget fordi det er  levested for den sjældne bille eremit, som lever i gamle træer med hulheder og med solbeskinnede trækroner og stammer. Eremit er en prioriteret art i EU, dvs. at Danmark har et særligt ansvar for at beskytte denne art. Den er også regnet som en truet art på den danske rødliste.

Natura 2000-området ligger   i Vandområdedistrikt II Sjælland  i vandplanomåde  2.5 Smålandsfarvandet.  i Guldborgsund

Områdebeskrivelse

Området ligger syd for Orebygård, og udgøres af to delarealer med løvskov af især eg og bøg. Ejeren har i mange år ladet området ligge som urørt skov i en frivillig administrativ fredning. Naturtilstandsklassen for eremit i skoven er god, med  et mindre antal nuværende egnede værtstræer, et mindre antal nuværende egnede værtstræer, der også vil være egnede om 25 år, og et antal træer der kan udvikle sig til egnede værtstræer, samt  en god lystilgang til nuværende egnede værtstræer.

Se også 
 Internationale naturbeskyttelsesområder i Danmark
 Naturtyper i Danmark

Kilder og henvisninger

 Kort over området på miljoegis.mim.dk
 
Maltrup Skov
 Maltrup Skov

Maltrup Skov
Aminata Touré (senegalesisk politiker)

Aminata Touré (født 12. oktober 1962) er en senegalesisk politiker, der var premierminister i Senegal fra 1. september 2013 til 4. juli 2014. Hun var den anden kvindelige premierminister i Senegal efter Mame Madior Boye. Tidligere var hun justitsminister fra 2012 til 2013.

Da hun blev udnævnt til premierminister, var hun som justitsminister i gang med adskillige korruptionssager, der involverede tidligere regeringspersoner. Hun lovede at fortsætte kursen med "udvikling og forbedring af vores borgeres levevilkår." Hun er blevet kaldt "Iron Lady" i pressen på grund af hendes anti-korruptionskampagne og platform. Hun har tidligere arbejdet for kvinders rettigheder i UNFPA, FN's Befolkningsfond.

Tidligt liv og karriere 
Touré er datter af en læge og en jordemoder. Hun gik i skole i Tambacounda, hvor hendes far var udstationeret, og siden et år i Kaolack for at afslutte gymnasiet i Dakar. Hun studerede i Frankrig, hvor hun opnåede en kandidatgrad i økonomi i Dijon og en postgraduate grad i virksomhedsledelse i Aix-en-Provence og en PhD i International finansial ledelse fra l’École internationale de management de Paris.

I sin ungdom spillede Touré fodbold for Dakar Gazelles.

Politik 
Touré har været politisk aktiv på venstrefløjen fra hun var 14 år. Hun førte for den senegaliske politiker Landing Savané i 1993 og meldte sig ind i hans socialistiske parti året efter. Nu repræsenterer hun partiet Alliance pour la République.

Justitsminister 
Hun har arbejdet for at bekæmpe korruption. Som justitsminister arbejdede hun også på at reformere retssystemet ved at reducere den tid, borgerne skulle vente på en retssag, og ved at strømline retssystemet. Hun undersøgte tidligere regeringsembedsmænd, der var ansat under den tidligere præsident Abdoulaye Wade, inklusive den tidligere præsidents søn, Karim Wade.

Premierminister 
Efter selv at have meddelt, at hun var udnævnt til premierminister, udnævnte hun derefter kontroversielt Sidiki Kaba til at erstatte hende som justitsminister. Han blev senere kritiseret på grund af sit arbejde med afkriminalisering af homoseksualitet. Hendes regering blev også kritiseret af feminister, da kun fire ud af 32 ministre var kvinder.

Den 4. juli 2014 blev hun afskediget som premierminister af præsident Macky Sall efter hun at ikke var blevet valgt i Dakar ved lokalvalget i 2014.

Præsidentens særlige udsending 
Tre måneder efter at have forladt premierministerposten, blev Aminata Toure udnævnt af præsident Macky Sall til en særlig udsending for præsidenten.

Referencer 

Kvindelige regeringschefer
Politikere fra Senegal
Spæd kløver

Spæd kløver (Trifolium micranthum), den slanke trekløver eller slank humlekløver, er en planteart af slægten ærteblomst-familien (Fabaceae) eller Papillionaceae.

Den findes i Central- og Vesteuropa på flodklitter. Det er en etårig art med ægformede eller lanseformede blade, de midterste blade med kortere bladstilke.

Stilkene på det blomstrende hoved hænger lidt over. Hovederne har 5-7 lyse gullige orange blomster, som dukker op fra maj til juli.

I Danmark er den er registreret kystnært i Østjylland fra Vejle til den dansk-tyske grænse, spredt langs kysterne af Fyn, ved Saltbæk Vig på Sjælland og på Lolland. Spæd kløver er i tilbagegang i Danmark, og er regnet som en truet art på den danske rødliste.

Kilder og henvisninger 

 

Kløver
Aminata Touré

Aminata Touré er navnet på flere personer:

 Aminata Touré (senegalesisk politiker) (født 1962) – senegalesisk politiker og tidligere premierminister
 Aminata Touré (tysk politiker) (født 1992) – tysk politiker for De Grønne
Paulinho (fodboldspiller, født 1995)

Paulo Victor da Silva (født 3. januar 1995), kendt som Paulinho, er en brasiliansk fodboldspiller, som spiller for Superliga-klubben FC Midtjylland.

Klubkarriere

Santo André 
Paulinho begyndte sin karriere hos Santo André i hjemlandent. Under sin tid i klubben havde han lejeaftaler til Santos, Boa Esporte og São Bento.

Bahia 
Paulinho skiftede i 2018 til Bahia.

FC Midtjylland 
Paulinho skiftede i juli 2019 til FC Midtjylland.

Kilder

Eksterne henvisninger 
 

Personer fra São Paulo
Fodboldspillere fra Brasilien
Fodboldspillere fra Esporte Club Santos André
Fodboldspillere fra Santos FC
Fodboldspillere fra Boa Esporte Clube
Forboldspillere fra Esporte Clube São Bento
Fodboldspillere fra Esporte Clube Bahia
Fodboldspillere fra FC Midtjylland
Massakren i Ludlow

Massakren i Ludlow var et massedrab begået under den såkaldte "Colorado Coalfield War", en strid mellem kulmineejere og -arbejdere i den amerikanske delstat Colorado i 1913-1914. Soldater fra Colorados Nationalgarde og private vagter ansat af Colorado Fuel and Iron Company (CF&I) angreb en teltkoloni med omkring 1.200 strejkende kulminearbejdere og deres familier i byen Ludlow den 20. april 1914. Omkring 21 mennesker, inklusive nogle minearbejderes koner og børn, blev dræbt. John D. Rockefeller, Jr., som var medejer af CF&I, og som kort inden havde optrådt i en høring i den amerikanske kongres om strejkerne, blev i vide kredse beskyldt for at have orkestreret massakren.

Kulminestriden i Colorado 

Massakren var en afgørende begivenhed i den strid, der på engelsk betegnes Colorado Coalfield War 1913-1914, og som begyndte med en generalstrejke organiseret af United Mine Workers of America mod dårlige arbejdsforhold i CF&I's kulminer i det sydlige Colorado. Strejken blev organiseret af minearbejdere, der arbejdede for Rocky Mountain Fuel Company og Victor-American Fuel Company. Ludlow var den mest dødbringende enkeltbegivenhed under "krigen" og gav anledning til en ti dage lang periode med voldsepisoder i hele Colorado. Som gengældelse for massakren ved Ludlow begik grupper af bevæbnede minearbejdere hærværk mod snesevis af de virksomheder, der bekæmpede fagforeninger, og deltog i flere træfninger med Nationalgarden i et område fra Trinidad til Louisville. Fra strejkens begyndelse i september 1913 til USA's hær greb ind efter præsident Woodrow Wilsons ordre den 29. april 1914, blev anslået 69 til 199 mennesker dræbt under strejken. Historikeren Thomas G. Andrews har kaldt det den "dødeligste strejke i USA's historie."

Konsekvenser 

Ludlow-massakren var et skelsættende øjeblik i det amerikanske arbejdsmarkeds historie. Kongressen reagerede på den offentlig vrede over massakren og igangsatte en undersøgelse af begivenhederne. Undersøgelsens rapport, der blev offentliggjort i 1915, medførte, at der blev sat gang i lovgivning om børnearbejde og en otte timers arbejdsdag. Ludlow-byområdet og den tilstødende placering af teltkolonien,  nordvest for Trinidad, Colorado, er nu en spøgelsesby. Stedet, hvor massakren fandt sted, ejes i dag af United Mine Workers of America, der har rejst et mindesmærke i granit til minde om de døde. Ludlow-teltkolonien blev udpeget som et nationalt historisk vartegn den 16. januar 2009 og indviet den 28. juni 2009.

Referencer 

Massakrer i USA
Begivenheder i 1914
Desiree Burch

Desiree Leia Burch (født 26. januar 1979) er en amerikansk komiker og tv-vært. Hun blev født i Diamond Bar, Californien, men har også boet i New York, Streatham og Peckham. I dag bor hun i London med sin engelske kæreste. I 2015 vandt hun Funny Women Awards. Før sit arbejde som komiker, gik Burch på Yale University, hvor hun fik en grad i teater og arbejdede som dominatrix.

Burch er med i mange tv-serier, som Live at the Apollo, Have I Got News for You, QI, The Mash Report, The Russell Howard Hour, The Fake News Show, Chris Ramsey's Stand Up Central, Frankie Boyle's New World Order, Mock the Week, American Autopsy, Richard Osmans House of Games og Too Hot to Handle på Netflix.

Referencer

Eksterne henvisninger 
 

Komikere fra USA
Tv-værter fra USA
Charles Holden

Charles Henry Holden FRIBA, MRTPI, RDI (født 12. maj 1875 i Bolton, død 1. maj 1960 i Harmer Green, Hertfordshire) var en engelsk arkitekt, bedst kendt for at designe en række af Londons undergrundsstationer i løbet af 1920'erne og 1930'erne, for Bristol Central Library, for hovedkvarteret for Underground Electric Railways Company of London på 55 Broadway og for University of London's Senate House. Han skabte også mange krigskirkegårde i Belgien og det nordlige Frankrig.

Arbejde 

Efter at være blevet udlært i Bolton og Manchester flyttede Holden til London. Hans tidlige bygninger var påvirket af Arts and Crafts Movement, men i det meste af sin karriere kæmpede han for en usminket stil baseret på forenklede former og masse, der var fri for, hvad han anså for at være unødvendige dekorative detaljer. Holden havde en stærk tro på, at det arkitektoniske design skulle bestemmes af bygningens tilsigtede funktioner. Efter Første Verdenskrig forenklede han i stigende grad sin stil, og hans projekter blev mere nedtonede og modernistiske, påvirket af den kontinentaleuropæiske arkitektur. Han var medlem af den britiske Design and Industries Association og af Art Workers' Guild, en gruppe, der var inspireret af William Morris og Arts and Crafts-bevægelsen. Holden udfærdigede fuldstændige projekter til sine bygninger, som også indbefattede tegninger af de indendørs dekorationer.

Holden fik tildelt Royal Institute of British Architects' (RIBA's) guldmedalje for arkitektur i 1936 og blev udnævnt til "Royal Designer for Industry" i 1943. Hans udkast til stationsbygninger for London Underground blev selskabets standardløsning, der påvirkede arbejdet for alle arkitekter, der arbejdede for organisationen i 1930'erne. Mange af hans bygninger er siden blevet fredet. Han takkede to gange nej til et tilbud om at blive ridder.

I 1926 tegnede Holden et nyt hovedkvarter for UERL på 55 Broadway oven over St. James's Park Station. Bygningen er i dag fredet i klasse I.

Referencer

Litteratur

Eksterne henvisninger 

 Charlesholden.com (kort introduktion til Holden)
 Bristol Central Library (ser på Buildings guide til en af Holdens bygninger)
 Underground Journeys: Charles Holdens design til London Transport (onlineudstilling fra Royal Institute of British Architects)
 Kort over Londons underjordiske strukturer, der er designet eller inspireret af Holden (fra RIBA-udstillingen)
 

Personer fra Bolton
Arkitekter fra Storbritannien
Våbenembargo

En våbenembargo er en begrænsning eller et sæt sanktioner, der gælder enten udelukkende for våben eller tillige for "teknologi med dobbelt anvendelse". En våbenembargo kan tjene et eller flere formål:

 at signalere misbilligelse af en bestemt aktørs adfærd.
 at bevare neutraliteten i en igangværende konflikt.
 som en fredsmekanisme, der er en del af en fredsproces for at løse en væbnet konflikt.
 at begrænse en aktørs mulighed for at udøve vold mod andre.
 at svække et lands militære kapaciteter før en udenlandsk intervention.

Referencer

Eksterne henvisninger
 Våbenembargo hos Ordnet.dk

Våben
Konfliktløsning
Enzo Trulli

Enzo Trulli (født 15. april 2005 i Pescara) er en italiensk racerkører. Han er 2021 Formel 4 UAE-mester og kører i øjeblikket for Carlin Motorsport i Euroformula Open Championship.

Han er søn af Formel 1-løbsvinderen Jarno Trulli.

Referencer

Eksterne henvisninger 

 

Motorsportsfolk fra Italien
Jacobsville Sandstone

Jacobsville Sandstone er en formation af rød sandsten med lyse striber og pletter. Den findes på den amerikansk-canadiske grænse i hovedsageligt det nordlige Upper Michigan (Michigan, USA), i dele af Ontario, Canada, og under meget af Lake Superior. Stenarten blev udvundet af 32 dagbrud i Upper Michigan fra 1870 til 1915 og blev brugt til bygninger i både USA og Canada pga. dens udseende og slidstyrke. Sandstenen er tidligere også blevet kaldet redstone, brownstone, Lake Superior Sandstone og Eastern Sandstone, men i 1907 fik den officielt navnet Jacobsville, da byen Jacobsville var kendt for at udvinde stenen.

Der er ikke enighed om sandstenens alder, men den ligger imellem Mesoproterozoikum og Miaolingium på den geologiske tidsskala. Formationen indeholder ingen fossiler.

Bibliografi

Eksterne henvisninger 

 Billeder af dagbrud 
 Portage Houghton Quarry

Sandsten
Michigan
Ontario
Tea Krogh Sørensen

Tea Krogh Sørensen er en dansk journalist. 

Hun har modtaget Cavlingprisen sammen med Morten Pihl i 2019 for artikelserien i Jyllands-Posten for ”Det Store Sundhedssvigt", der afdækkede svigt i kræftbehandlingen på danske sygehuse.

Hun er født og opvokset i Aalborg.

Referencer 

Cavlingprismodtagere
Journalister ved Jyllands-Posten
Thyra Christensen

Thyra Christensen (født 1920, død 1995) var en dansk journalist. 

Hun modtog Cavlingprisen i 1969 for kampagnen i sagen om erstatning til personer, der er blevet invalide efter offentlige vaccinationer.

Referencer 

Cavlingprismodtagere
Journalister fra Danmark
Miriam Dalsgaard

Miriam Dalsgaard (født 1972 i Ålborg) er en dansk fotograf, der sammen med journalisten Olav Hergel fik Cavlingprisen i 2006 for deres serie i Politiken om flygtninge og især flygtningebørns forhold på asylcentre.

Dalsgaard er opvokset i Hjallerup i Vendsyssel og flyttede i 1994 til Kolding, hvor hun færdiggjorde sin uddannelse i visuel kommunikation på Kunsthåndværkerskolen. I 2001 påbegyndte hun sin uddannelse som fotograf på Journalisthøjskolen i Århus.

Dalsgaard vandt titlen Årets Pressefoto 2015 i kategorien "Årets portræt" for serien fra frisørsalonen Q’s Barbershop i Odense-bydelen Vollsmose.

Referencer

Personer fra Aalborg
Fotografer fra Danmark
Hannibal Mejbri

Hannibal Mejbri (arabisk: حنبعل المجبري; født 21. januar 2003) er en fransk-tunesisk professionel fodboldspiller, som spiller for Premier League-klubben Manchester United og Tunesiens landshold.

Klubkarriere

Manchester United 
Efter at have spillet for flere klubber i Frankrig, så skiftede Mejbri til Manchester Uniteds ungdomskakdemi i 2019. Han fik sin førsteholdsdebut den 23. maj 2021.

Lån til Birmingham City 
Mejbri blev i august 2022 udlejet til Birmingham City for 2022-23 sæsonen. Han scorede sit første mål på seniorniveau den 10. februar 2023 i en kamp imod West Bromwich Albion.

Landsholdskarriere

Ungdomslandshold 
Mejbri har repræsenteret Frankrig på U/16 og U/17-niveau.

Seniorlandshold 
Mejbri er født i Frankrig til tunesiske forældre, og kunne som resultat vælge at repræsentere begge lande. Mejbri valgte i maj 2021 at spille for Tunesien. Han fik sin debut for Tunesiens landshold den 5. juni 2021. Han var del af Tunesiens trup til Africa Cup of Nations 2021 og til VM 2022.

Referencer

Eksterne henvisninger 

Fodboldspillere fra Frankrig
Fodboldspillere fra Tunesien
Fodboldlandsholdsspillere fra Tunesien
Fodboldspillere fra Manchester United F.C.
Fodboldspillere fra Birmingham City F.C.
Deltagere ved Africa Cup of Nations 2021
Deltagere ved verdensmesterskabet i fodbold 2022
Masayuki Uemura

var en japansk ingeniør, videospilproducent og professor. Han var kendt for sit arbejde som ansat ved Nintendo fra 1971 til 2004, specielt for hans nøglerolle i udviklingen Nintendo Entertainment System.

Uemura var uddannet elektronikingeniør fra Chiba Teknologisk Institut. Han skrev i sin selvbiografi, at han nød sine læreår meget.

Uemura havde tidligere været ansat i Sharp Corporation da han sluttede sig til Nintendo i 1971, hvor han arbejdede sammen med Gunpei Yokoi og Genyo Takeda om solcelleteknologi til arkadespillet Laser Clay Shooting System. Efter at være blevet direktør for forskings- og udviklingsafdelingen Nintendo R&D2 fungerede Uemura som hovedarkitekten for Nintendo Entertainment System og Super NES-spilkonsoller. Han trak sig tilbage fra Nintendo i 2004 og blev direktør for Center for Game Studies ved Ritsumeikan Universitet.

Uemura trak sig tilbage fra Nintendo i 2004 men forblev rådgiver i forsknings- og ingeniørafdelingen. Han blev professor ved Ritsumeikan University, hvor han forskede og underviste i videospil.

Uemura døde 6. december 2021 i en alder af 78 år.

Referencer 

Ingeniører fra Japan
Professorer fra Japan
Nintendo
Svineryggen (Sydslesvig)

Svineryggen (på tysk Schweinsrücken og på nordfrisisk Swinereeg) er et vadeområde, der strækker sig ud fra halligen Langenæs-Nordmarsk til over imod nordøstende af Søsand i det nordfrisiske vadehav. I nord går Svineryggen over i Marsknakke. Vadeområdet afgrænses af tidevandsrender Smaldyb og Nørreå i nord og Sønderå i syd. På Nørreåens modsatte bred ligger ligger Amrums sydøstlige spids med byen Vitdyn (Hvidklit) samt vaderne Hubsand, Goting Rev og Nordmandsgrund ud for Førs sydlige kyst. Vaderne falder tør ved lavvande (ebbe) og benyttes af sæler som hvileplads. Svineryggen har også en beskyttelsesfunktion for halligen Langenæs.

Noter 

Sandbanker
Nordfrisland